**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 25 / 4/ 2022**

**Συμπεράσματα από τις περιοδείες της Ε.Α.Κ.Π. στους Νομούς Φθιώτιδας και Ευρυτανίας. Συμμετοχή στην Γενική Συνέλευση ΕΥΠΣ Στερεάς Ελλάδας.**

**Συνάδελφοι - Συναδέλφισσες**

Στις **13-14-15** **Απριλίου** πραγματοποιήθηκαν περιοδείες από την Ε.Α.Κ.Π. στις Π.Υ. και τα Π.Κ. των Νομών Φθιώτιδας και Ευρυτανίας. Ο απολογισμός των περιοδειών αυτών είχε θετικό πρόσημο και έδωσε την ελπίδα για το μέλλον ότι η αγωνιστική διεκδίκηση των προβλημάτων είναι πλέον αναγκαιότητα.

 Η συζήτηση που ακολουθήσε ανάδειξε τις αιτίες για την σημερινή κατάσταση που έχει διαμορφωθεί στα εργασιακά μας ζητήματα **με την μη αναγνώριση του επαγγέλματος μας ως βαρύ, επικίνδυνο και ανθυγιεινό, την κατάργηση του κανονισμού μεταθέσεων, τις ασταμάτητες επιφυλακές, την απλήρωτη υπερεργασία, την εντατικοποίηση της εργασίας μας σε βαθμό που ξεπερνάει τις ανθρώπινες αντοχές, καθώς και την δυσμενή θέση που μας έχει φέρει ως εργαζόμενους, όπως και όλο τον λαό, η ακρίβεια και η φτώχεια.**

Οι αιτίες που τα χρόνια προβλήματα των πυροσβεστών μένουν άλυτα δεν είναι άλλες από **τον συμβιβασμό, την μοιρολατρία και την αποδοχή** **που επιδεικνύουν** τα **συνδικαλιστικά μας όργανα,** απέναντι στις αντιλαϊκές πολιτικές που εφαρμόζονται από την σημερινή κυβέρνηση, αλλά και από τις προηγούμενες, σύμφωνα με τις επιταγές της Ευρωπαϊκής Ένωσης**.**

Η αγανάκτηση ξεχειλίζει! Νωπές είναι οι μνήμες των συναδέλφων από τις υποσχέσεις και τα ψέματα των φιλοκυβερνητικών συνδικαλιστών, ότι ο **Ν.4662/2020** που θα έλυνε το μισθολογικό και βαθμολογικό πρόβλημα και αντί για αυτό τους γέμισε επιφυλακές, γαλόνια χωρίς αντίκρισμα και τους **ξεσπίτωσε με το οριστικό σπάσιμο του αμετάθετου. Εάν δεν καταργηθεί ο συγκεκριμένος νομός τίποτα δεν πρόκειται να αλλάξει.**

Έγινε κατανοείτο ότιόλα αυτά τα χρόνια έχουν βάλει πλάτη σε ότι αντιλαϊκό έχει εφαρμοστεί και ευθύνονται ξεκάθαρα για όλα όσα προβλέπει **ο νόμος λαιμητόμος 4662/2020**. Το συγκεκριμένο νομικό πλαίσιο έχει διαμορφωθεί σταδιακά από όλες τις κυβερνήσεις ολοκληρώθηκε με τον τελευταίο νόμο και υποστηρίχθηκε, τόσο μέσα στον συνδικαλιστικό μας χώρο, όσο και με παρεμβάσεις του προέδρου της ομοσπονδίας ( παρευρέθηκε στην Γ.Σ. ) μέσα στη Βουλή και από τα πρωτοβάθμια και δευτεροβάθμια συνδικαλιστικά όργανα του Π.Σ. που ελέγχει ο κυβερνητικός συνδικαλισμός. Έχουν **« γαλουχήσει** » διαχρονικά τους πυροσβέστες ότι **αρκεί μόνο η ψήφος** για την ανάδειξη εκπροσώπων που θα τους λύσουν τα προβλήματα. Καλούν τους συναδέλφους να μην αγωνίζονται και διατυμπανίζουν ότι **« δεν υπάρχει άλλος τρόπος διεκδίκησης, πέρα από την δικαστική διεκδίκηση, την αποστολή επιστολών και μελετών και με επαφές με υπηρεσιακούς και πολιτικούς παράγοντες ».** Στέκονται απέναντι σε οποιαδήποτε αγωνιστική κινητοποίηση.

Ωστόσο πέρα από την αρνητική κατάσταση, στις περιοδείες αυτές αναδείχτηκε η αναγκαιότητα να δράσουμε οργανωμένα, συστηματικά και με σχέδιο προκειμένου να προστατέψουμε τη ζωή μας αλλά και να τη βελτιώσουμε. Μοναδική φωνή αγωνιστικής διεκδίκησης αποτελεί η Ε.Α.Κ.Π. που έδωσε μόνη της τον αγώνα για να μην περάσει πριν δύο χρόνια ο **Ν.4662/2020** με τα γνωστά για όλους αποτελέσματα.

**Για τα αποτελέσματα της Γενική Συνέλευσης:**

Την Παρασκευή **15/4** πραγματοποιήθηκε η Γενική Συνέλευση της Ε.Υ.Π.Σ. Στερεάς Ελλάδας, στην οποία ξεχώρισε ο λιτός απολογισμός του απερχόμενου Δ.Σ. της Ένωσης μας και η σύγκρουση του πρώην Αντιπροέδρου της Ένωσης με τον απερχόμενο Προέδρο για τον χειρισμό και τις μεθοδεύσεις του δευτέρου, σχετικά με την λειτουργία της Ένωσης. Κόντρα που έχει ξεκινήσει εδώ και καιρό και έχει οδηγήσει στην διάσπαση της Δ.Α.Κ.Υ.Π.Σ. σε δυο πλέον παρατάξεις.

Η Ε.Α.Κ.Π. καταψήφισε τον διοικητικό απολογισμό για τους παραπάνω λόγους που περιεγράφηκαν και στις περιοδείες και που αναλυτικά περιέγραψε στην Γενική Συνέλευση ο εκπρόσωπος μας, λέγοντας χαρακτηριστικά μια και παραβρέθηκε και ο πρόεδρος της ομοσπονδίας **«ότι εδώ έχετε τους ηθικούς αυτουργούς του εγκλήματος που συντελέστηκε στο Πυροσβεστικό Σώμα με την ψήφιση του Ν.4662/2020, είναι η ευκαιρία σας να τους ξεμπροστιάσετε».** Όσον αφορά τον οικονομικό απολογισμό τον καταψήφισε, καθώς αυτός συνδέεται άμεσα με τον διοικητικό απολογισμό όπου δεν τον χρησιμοποίησαν στη βάση διεκδικήσεων των δικαιωμάτων μας και επίλυσης των προβλημάτων μας με αγωνιστικό τρόπο.

Εκφράσαμε τον προβληματισμό μας για τη μικρή συμμετοχή των συναδέλφων. Επί τρία χρόνια το προεδρείο της Ένωσής μας απείχε από κάθε μορφή διεκδίκησης και σε όσες συμμετείχαν, αναγκάστηκε κάτω από την πίεση που άσκησε η δυναμική των πυροσβεστών με τα γνωστά αποτελέσματα της τελευταίας κινητοποίησης που συμμετείχαμε επικουρικά στην κινητοποίηση των εποχικών πυροσβεστών.

**Οι τοποθετήσεις των μελών του απερχόμενου Δ.Σ. κινήθηκαν σε ρηχά νερά, ανάλογα της δράσης τους. Συνδιαλλαγές με την ηγεσία και την κυβέρνηση, καμία διάθεση για διεκδικήσεις !!!.** Οι επιφυλακές και η κατάχρησή τους, τα βαρέα και ανθυγιεινά, οι κακές εργασιακές συνθήκες με τις συνέχεις επιφυλακές, η απλήρωτη υπερεργασία, το ξεσπίτωμα λόγω μεταθέσεων, η ελλιπής ιατροφαρμακευτική μας περίθαλψη, κλπ., για το απερχόμενο διοικητικό συμβούλιο είναι ζητήματα που λύνονται μόνο με την **«καλή»** θέληση των κυβερνήσεων, του διορισμένου από αυτές διοικητικού προσωπικού που έχουν **πάντα** τα γραφεία τους κλειστά, για τους πυροσβέστες. Φυσικά η πρόταση του επικεφαλής της καινούργιας παράταξης της Δ.Α.Κ.Υ.Π.Σ. για την **πρόσληψη δικηγόρου παρουσιάστηκε ως καινοτομία** .

Με λίγα λόγια καλλιέργησαν κλίμα αισιοδοξίας αφού κατά τα λεγόμενά τους, η **« νέα ηγεσία φέρνει καινούργια δεδομένα »** και θα προσπαθήσουν με την γνωστή συνταγή των **« επαφών » με υπηρεσιακούς παράγοντες και την φυσική ηγεσία** να δώσουν λύση στα διογκωμένα προβλήματα μας. Λες και είναι θέμα ηγεσίας και όχι πολιτικής επιλογής. Να σας θυμίσουμε ότι το Πυροσβεστικό Σώμα με μια υπουργική απόφαση πλέων μπορεί να αλλάζει αρμοδιότητες και οδηγείται σιγά - σιγά στη τοπική αυτοδιοίκηση.

**Συναδέλφισσες – Συνάδελφοι,** Οι άλλες παρατάξεις, η διασπασμένη Δ.Α.Κ.Υ.Π.Σ. και η Α.Ε.Π.Π., αρνούνται την αγωνιστική διεκδίκηση ως μορφή πάλης για την λύση των προβλημάτων μας και την υπεράσπιση των δικαιωμάτων μας, γι’ αυτό και καταλήγουν σε **« μεγάλες υποσχέσεις »** χωρίς αντίκρισμα.

**Οι νικηφόροι αγώνες των εργαζομένων με τα αγωνιστικά σωματεία τους στην e-Food και στην Cosco στο λιμάνι του Πειραιά, δείχνουν τον δρόμο που πρέπει να ακολουθήσουν όλοι οι εργαζόμενοι! Τον δρόμο του οργανωμένου και ανυποχώρητου αγώνα μέχρι την τελική νίκη. Αυτόν τον δρόμο πρέπει να ακολουθήσουμε και εμείς οι πυροσβέστες συσπειρωμένοι στις γραμμές της Ενωτικής Αγωνιστικής Κίνησης Πυροσβεστών!**

Ο ξεπεσμός του κυβερνητικού συνδικαλισμού εκφράστηκε και στην απόφαση που πήραν, η **διενέργεια των εκλογών της Ε.Υ.Π.Σ.** **Στερεάς Ελλάδας στις 13, 14 και 15 Μαΐου 2022 να γίνει με ηλεκτρονική ψηφοφορία ( την πρώτη ημέρα 13 ) καταργώντας το αδιάβλητο των εκλογών κατά τις προσταγές του αντιδραστικού νόμου Χατζηδάκη !!!**

**Καλούμε τους συναδέλφους να μην δώσουν συχωροχάρτι με την ψήφο τους σε αυτούς που δημιουργούν τα προβλήματα και τους λένε τώρα ότι θα τα λύσουν!!! Ακόμα και αν επιλέξουν να ψηφίσουν ηλεκτρονικά να καταδικάσουν τον κυβερνητικό συνδικαλισμό και να ψηφίσουν το ψηφοδέλτιο της Ε.Α.Κ.Π.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗΠΥΡΟΣΒΕΣΤΩΝ**